CELEX: 32019R1129
Language: sl
Date: 2019-07-02 00:00:00
Title: Izvedbena uredba Komisije (EU) 2019/1129 z dne 2. julija 2019 o spremembi Izvedbene uredbe (EU) št. 79/2012 o določitvi podrobnih pravil za izvajanje nekaterih določb Uredbe Sveta (EU) št. 904/2010 o upravnem sodelovanju in boju proti goljufijam na področju davka na dodano vrednost

3.7.2019   
               
               
                  SL
               
               
                  Uradni list Evropske unije
               
               
                  L 179/1
               
            
         IZVEDBENA UREDBA KOMISIJE (EU) 2019/1129
         z dne 2. julija 2019
         o spremembi Izvedbene uredbe (EU) št. 79/2012 o določitvi podrobnih pravil za izvajanje nekaterih določb Uredbe Sveta (EU) št. 904/2010 o upravnem sodelovanju in boju proti goljufijam na področju davka na dodano vrednost
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 904/2010 z dne 7. oktobra 2010 o upravnem sodelovanju in boju proti goljufijam na področju davka na dodano vrednost (1), ter zlasti člena 17(2) in (3), člena 21(3) in člena 21a(3) Uredbe,
         ob upoštevanju naslednjega:
         
                     (1)
                  
                  
                     Člen 17(1)(f) in člen 21(2a) Uredbe (EU) št. 904/2010 zahtevata, da države članice hranijo informacije o uvozu, oproščenem DDV, ki jih zbirajo v skladu s členom 143(2) Direktive Sveta 2006/112/ES (2), ter drugim državam članicam omogočijo avtomatičen dostop do teh informacij, da se državam članicam pomaga ugotoviti razlike v poročanju o DDV in morebitnih goljufijah na področju DDV.
                  
               
                     (2)
                  
                  
                     Informacije o takšnih uvozih, oproščenih DDV, so že zbrali nacionalni carinski organi v skladu z Uredbo (EU) št. 952/2013 Evropskega parlamenta in Sveta (3) in jih Komisiji posredovali prek elektronskega sistema iz člena 56(1) Izvedbene uredbe Komisije (EU) 2015/2447 (4). Za hranjenje in avtomatičen dostop do informacij o uvozu, oproščenem DDV, ki ga zahtevata člen 17(1)(f) in člen 21(2a) Uredbe (EU) št. 904/2010, bi bilo treba zaradi učinkovitosti uporabiti isti elektronski sistem. Za zagotovitev enotnega izvajanja navedenih členov Uredbe (EU) št. 904/2010 je treba določiti podatkovne elemente carinskih informacij, zbrane v skladu z Uredbo (EU) št. 952/2013, ki ustrezajo informacijam iz člena 17(1)(f) Uredbe (EU) št. 904/2010.
                  
               
                     (3)
                  
                  
                     Tehnične podrobnosti o avtomatični preiskavi podatkov iz člena 17(1)(f) Uredbe (EU) št. 904/2010 bi morale nacionalnim davčnim organom in uradnikom za zvezo Eurofisca omogočiti avtomatičen dostop do elektronskega sistema iz člena 56(1) Izvedbene uredbe (EU) 2015/2447.
                  
               
                     (4)
                  
                  
                     Člen 21a Uredbe (EU) št. 904/2010 uradnikom za zvezo Eurofisca omogoča avtomatičen dostop do nekaterih podatkov iz registrov vozil. Avtomatično preiskavo teh podatkov bi bilo treba izvesti prek različice evropskega informacijskega sistema za prometna in vozniška dovoljenja (EUCARIS), ki je posebej zasnovan za namene člena 21a navedene uredbe. V okviru DDV bi morali biti uradniki za zvezo Eurofisca v položaju, da zahtevajo natančne identifikacijske podatke, ki se nanašajo na vozila ter njihove lastnike in imetnike. V ta namen bi bilo treba določiti podatke in sredstva, ki se bodo uporabila za pridobivanje podatkov iz sistema. Prav tako je treba opredeliti razpoložljivost in zanesljivost sistema, kako bo zagotovljena izmenjava in katero komunikacijsko omrežje bo uporabljeno.
                  
               
                     (5)
                  
                  
                     Na nacionalni ravni bodo prejete zahtevke za dostop do podatkov iz registrov vozil za namene DDV obravnavali nacionalni organi za registracijo vozil vsake države članice. Kljub temu bi morale države članice imeti možnost, da to odgovornost, če želijo, prenesejo na drug organ. V zvezi s poslanimi zahtevki bi morale države članice prav tako imeti možnost, da se same odločijo, ali bodo prenesle odgovornost za obdelavo takih zahtevkov na svoje nacionalne organe za registracijo vozil ali na drug organ, kot so na primer njihovi davčni organi.
                  
               
                     (6)
                  
                  
                     Člen 21(2)(e) in (2a)(d) ter člen 21a(2) Uredbe (EU) št. 904/2010 določata pogoje, pod katerimi se odobri dostop do nekaterih podatkov. Za izvajanje navedenih pogojev bi bilo treba od držav članic zahtevati, da vsakemu svojemu uradniku za zvezo Eurofisca dodelijo osebno uporabniško identifikacijo ter da drugim državam članicam in Komisiji dajo na voljo seznam teh osebnih uporabniških identifikacij. Prav tako bi morale zagotoviti, da vsak avtomatično poslan zahtevek za informacije, ki jo pošljejo njihovi uradniki za zvezo Eurofisca, vsebuje osebno uporabniško identifikacijo uradnika za zvezo Eurofisca.
                  
               
                     (7)
                  
                  
                     Členi 17(1)(f), 21(2a) in 21a Uredbe (EU) št. 904/2010 se uporabljajo od 1. januarja 2020 v skladu s členom 3 Uredbe Sveta (EU) 2018/1541 (5). Zato bi se morali tudi ukrepi iz te uredbe uporabljati od 1. januarja 2020.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za upravno sodelovanje –
                  
               SPREJELA NASLEDNJO UREDBO:
         
            Člen 1
            Izvedbena uredba Komisije (EU) št. 79/2012 (6) se spremeni:
            
                        (1)
                     
                     
                        Člen 1 se nadomesti z naslednjim:
                        
                           „Člen 1
                           Predmet urejanja
                           Ta uredba določa podrobna pravila za izvajanje členov 14, 17(1)(f), 21(2)(e), 21(2a)(d), 21a(1) in (2), 32, 48, 49 ter člena 51(1) Uredbe (EU) št. 904/2010.“;
                        
                     
                  
                        (2)
                     
                     
                        vstavijo se naslednji členi:
                        
                           „Člen 5a
                           Izmenjava carinskih informacij
                           
                              1.   Pristojni organi hranijo in avtomatično dostopajo do informacij iz člena 17(1)(f) Uredbe (EU) št. 904/2010 z uporabo elektronskega sistema iz člena 56(1) Izvedbene uredbe Komisije (EU) 2015/2447 (*1).
                           
                           
                              2.   Avtomatičen dostop v skladu s členom 21(2a) Uredbe (EU) št. 904/2010 se dodeli na ravni blagovne postavke v carinski deklaraciji, kot je določeno v oddelku 3 poglavja 2, in v stolpcu H1 iz oddelka 1 poglavja 3 naslova I Priloge B k Delegirani uredbi Komisije (EU) 2015/2446 (*2).
                           
                           
                              3.   Vsaka blagovna postavka se opredeli z naslednjimi informacijami, kot se zahtevajo v skladu s členom 226 Izvedbene uredbe (EU) 2015/2447:
                              
                                          (a)
                                       
                                       
                                          glavna referenčna številka in
                                       
                                    
                                          (b)
                                       
                                       
                                          datum sprejetja carinske deklaracije.
                                       
                                    
                           
                              4.   Priloga VII k tej uredbi določa, katere informacije iz člena 17(1)(f) Uredbe (EU) št. 904/2010 ustrezajo določenemu podatkovnem elementu carinskega sistema, kot je opredeljen v Prilogi B k Izvedbeni uredbi (EU) 2015/2447.
                           
                        
                        
                           Člen 5b
                           Izmenjava podatkov o registraciji vozil
                           
                              1.   Avtomatična preiskava podatkov iz člena 21a(1) Uredbe (EU) št. 904/2010 (v nadaljnjem besedilu: podatki o registraciji vozil) se izvede z uporabo različice programske aplikacije evropskega informacijskega sistema za prometna in vozniška dovoljenja (EUCARIS), ki je posebej razvita za namene člena 21a navedene uredbe, in spremenjene različice te programske opreme.
                              Avtomatična preiskava podatkov o registraciji vozil poteka v okviru decentralizirane strukture.
                              Podatki o registraciji vozil, izmenjani prek sistema EUCARIS, se pošljejo v šifrirani obliki.
                              Posebna različica programske aplikacije, ki jo je razvila stranka EUCARIS, ki je bila imenovana za operacije, za avtomatično preiskavo podatkov o registraciji vozil iz člena 21a Uredbe (EU) št. 904/2010, je ločena od ostalih verzij navedene programske aplikacije, ki je na voljo v okviru EUCARIS. Avtomatične preiskave se izvajajo v skladu z zahtevami glede varnosti podatkov in tehničnih pogojev izmenjave podatkov iz točk 2 in 3 poglavja 3 Priloge k Sklepu Sveta 2008/616/PNZ (*3). Podatkovni elementi podatkov o registraciji vozil, ki se izmenjujejo, in vrste preiskav, ki so dovoljene, so določeni v Prilogi VIII k tej uredbi.
                           
                           
                              2.   Avtomatičen dostop do podatkov o registraciji vozil se izvaja z uporabo komunikacijskega omrežja čezevropskih telematskih storitev med upravami (TESTA) in njegovimi nadaljnjimi posodobitvami.
                           
                           
                              3.   Države članice sprejmejo vse potrebne ukrepe za zagotovitev, da sta avtomatična preiskava in avtomatičen dostop do podatkov o registraciji vozil možna 24 ur na dan in sedem dni v tednu. V primeru tehnične napake nacionalne kontaktne točke držav članic nemudoma obvestijo ena drugo, po potrebi s pomočjo stranke EUCARIS, ki je bila imenovana za operacije. Avtomatična izmenjava podatkov se ponovno omogoči v najkrajšem možnem času.
                           
                           
                              4.   Vsaka država članica imenuje en nacionalni organ kot nacionalno kontaktno točko, pristojno v tej državi članici za obdelavo prejetih zahtevkov za podatke o registraciji vozil za namene DDV iz člena 21a Uredbe (EU) št. 904/2010, in en za obdelavo poslanih zahtevkov. Isti organ je lahko odgovoren za obdelavo obeh izmenjav. O tem obvesti druge države članice in Komisijo.
                           
                        
                        
                           Člen 5c
                           Identifikacija uradnikov za zvezo Eurofisca, ki dostopajo do informacij, ki jih zbirajo carinski organi, rekapitulacijskih poročil, zbranih v skladu s poglavjem 6 naslova XI Direktive 2006/112/ES, in podatkov o registraciji vozil
                           Da se državi članici omogoči identifikacija uradnika za zvezo Eurofisca, ki dostopa do informacij te države članice pod pogoji iz člena 21(2)(e), (2a)(d) ali 21a(2) Uredbe (EU) št. 904/2010, se izvajajo naslednji dogovori:
                           
                                       (a)
                                    
                                    
                                       vsaka država članica vsakemu od svojih uradnikov za zvezo Eurofisca dodeli osebno uporabniško identifikacijo;
                                    
                                 
                                       (b)
                                    
                                    
                                       vsaka država članica hrani in sproti posodablja seznam imen in osebnih uporabniških identifikacij vseh svojih uradnikov za zvezo Eurofisca in ta posodobljeni seznam da na voljo drugim državam članicam in Komisiji;
                                    
                                 
                                       (c)
                                    
                                    
                                       vsaka država članica zagotovi, da kakršna koli avtomatična preiskava informacij iz člena 21(2)(e), (2a)(d) ali 21a(1) Uredbe (EU) št. 904/2010 vsebuje osebno uporabniško identifikacijo uradnika za zvezo Eurofisca, ki bo dostopal do informacij.
                                    
                                 
                        
                           (*1)  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558)."
                        
                        
                           (*2)  Delegirana uredba Komisije (EU) 2015/2446 z dne 28. julija 2015 o dopolnitvi Uredbe (EU) št. 952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije (UL L 343, 29.12.2015, str. 1)."
                        
                        
                           (*3)  Sklep Sveta 2008/616/PNZ z dne 23. junija 2008 o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (UL L 210, 6.8.2008, str. 12).“;"
                        
                     
                  
                        (3)
                     
                     
                        v priloge se dodata prilogi iz Priloge k tej uredbi.
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od 1. januarja 2020.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 2. julija 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 268, 12.10.2010, str. 1.
         
            (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
         
            (3)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
         
            (4)  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).
         
            (5)  Uredba Sveta (EU) 2018/1541 z dne 2. oktobra 2018 o spremembi uredb (EU) št. 904/2010 in (EU) 2017/2454 glede ukrepov za okrepitev upravnega sodelovanja na področju davka na dodano vrednost (UL L 259, 16.10.2018, str. 1).
         
            (6)  Izvedbena uredba Komisije (EU) št. 79/2012 z dne 31. januarja 2012 o določitvi podrobnih pravil za izvajanje nekaterih določb Uredbe Sveta (EU) št. 904/2010 o upravnem sodelovanju in boju proti goljufijam na področju davka na dodano vrednost (UL L 29, 1.2.2012, str. 13).
      
      
         
            PRILOGA
            
               
                  
                     „PRILOGA VII
                     
                        Skupni niz podatkov in tehnične podrobnosti za shranjevanje in avtomatični dostop do carinskih informacij
                     
                     Preglednica določa, katere informacije iz člena 17(1)(f) Uredbe (EU) št. 904/2010 ustrezajo podatkovnem elementu, izmenjanem prek elektronskega sistema iz člena 56(1) Izvedbene uredbe (EU) 2015/2447.
                     
                                 Informacije iz člena 17(1)(f) Uredbe (EU) št. 904/2010
                              
                              
                                 Zaporedna številka podatkovnega elementa iz Izvedbene uredbe (EU) 2015/2447
                              
                              
                                 Ime in dodatne informacije o podatkovnem elementu iz Izvedbene uredbe (EU) 2015/2447
                              
                           
                                 Identifikacijska številka za DDV uvoznika v državi uvoza
                              
                              
                                 3/40 FR1
                              
                              
                                 Identifikacijska številka dodatnih davčnih referenc (stranka: uvoznik)
                              
                           
                                 Identifikacijska številka za DDV davčnega zastopnika uvoznika v državi uvoza
                              
                              
                                 3/40 FR3
                              
                              
                                 Identifikacijska številka dodatnih davčnih referenc (stranka: davčni zastopnik)
                              
                           
                                 Identifikacijska številka za DDV kupca v drugi državi članici
                              
                              
                                 3/40 FR2
                              
                              
                                 Identifikacijska številka dodatnih davčnih referenc (stranka: kupec)
                              
                           
                                 Država porekla
                              
                              
                                 5/15 ali 5/16
                              
                              
                                 Država porekla ali država preferencialnega porekla
                              
                           
                                 Namembna država
                              
                              
                                 5/8
                              
                              
                                 Namembna država
                              
                           
                                 Oznaka blaga
                              
                              
                                 6/14
                              
                              
                                 Oznaka blaga – oznaka kombinirane nomenklature
                              
                           
                                 Skupni znesek
                              
                              
                                 4/4 B00
                              
                              
                                 Davčna osnova (*1)
                                 
                              
                           
                                 Cena postavke
                              
                              
                                 8/6
                              
                              
                                 Statistična vrednost
                              
                           
                                 Neto teža
                              
                              
                                 6/1
                              
                              
                                 Neto masa (v kg)
                              
                           Valuta informacij, shranjenih v elektronskem sistemu iz člena 56(1) Izvedbene uredbe (EU) 2015/2447, je euro. Menjalni tečaj med valuto države članice uvoza in eurom bo sistem zagotavljal samodejno.
                  
               
               
                  
                     PRILOGA VIII
                     
                        Skupni niz podatkov in tehnične podrobnosti za avtomatično preiskavo podatkov o registraciji vozil
                     
                     1.   OBVEZNOST
                     Vsak element podatka, ki se poroča na podlagi oddelka 4 te priloge, je treba sporočiti, ko so informacije na voljo v nacionalnem registru vozil države članice
                     2.   POIZVEDBA O VOZILU/LASTNIKU/IMETNIKU
                     Iskanje podatkov o registraciji vozil je na voljo na pet načinov:
                     
                                 (1)
                              
                              
                                 po številki šasije (VIN), referenčnem datumu in času (neobvezno),
                              
                           
                                 (2)
                              
                              
                                 po številki registrske tablice, številki šasije (VIN) (neobvezno), referenčnem datumu in času (neobvezno),
                              
                           
                                 (3)
                              
                              
                                 po imetniku vozila, datumu rojstva (neobvezno), referenčnem datumu in času (neobvezno),
                              
                           
                                 (4)
                              
                              
                                 po lastniku vozila, datumu rojstva (neobvezno), referenčnem datumu in času (neobvezno),
                              
                           
                                 (5)
                              
                              
                                 po identifikacijski številki za DDV imetnika/lastnika vozila, referenčnem datumu in času (neobvezno).
                              
                           Brez poseganja v obveznost iz oddelka 1 te priloge se lahko države članice odločijo, da ne bodo dale na voljo vseh teh načinov iskanja, če v primeru izhodnih zahtevkov menijo, da eden ali več izmed njih ne izpolnjuje potreb uradnikov za zvezo Eurofisca ali če v primeru prispelih zahtevkov zahtevane informacije niso na voljo v nacionalnem registru vozil te države članice.
                     3.   VRSTE POIZVEDB
                     Na podlagi niza podatkov, opredeljenega v oddelku 4 te priloge, in vrste iskanja, določene v oddelku 2, se lahko predloži sedem različnih vrst poizvedb:
                     
                                 (1)
                              
                              
                                 Poizvedba o lastniku/imetniku vozila:
                                 z zahtevkom za omejen niz informacij o vozilu in lastniku in/ali imetniku vozila na podlagi oznake države in registrske tablice ali številke šasije (VIN) ter referenčnem datumu/času. Če se poizvedba opravi s številko šasije, je zahtevek mogoče prenesti na več ali vse povezane države.
                              
                           
                                 (2)
                              
                              
                                 Razširjena poizvedba o lastniku/imetniku vozila:
                                 z zahtevkom za razširjen niz tehničnih informacij o vozilu, registraciji ter lastniku in imetniku vozila na podlagi oznake države in registrske tablice ali številke šasije (VIN) ter referenčnem datumu/času. Če se poizvedba opravi s številko šasije, je zahtevek mogoče prenesti na več ali vse povezane države.
                              
                           
                                 (3)
                              
                              
                                 Poizvedba o zgodovini lastnika/imetnika vozila:
                                 z zahtevkom za seznam vseh nekdanjih lastnikov/imetnikov vozila, ne glede na državo, v kateri je bilo vozilo predhodno registrirano, s predložitvijo številke šasije (VIN), brez referenčnega datuma/časa. Zahtevek je mogoče prenesti na več ali vse povezane države.
                              
                           
                                 (4)
                              
                              
                                 Poizvedba o vozilih po lastniku/imetniku:
                                 z zahtevkom za vsa vozila z omejenim nizom identifikacijskih podatkov, ki so registrirana na ime določene fizične osebe, in sicer na podlagi imena, priimka, datuma rojstva (neobvezno) ali številke osebne izkaznice (neobvezno) lastnika/imetnika ali pravne osebe na podlagi registriranega imena družbe.
                              
                           
                                 (5)
                              
                              
                                 Poizvedba o vozilu po identifikacijski številki za DDV:
                                 z zahtevkom za vsa vozila z omejenim nizom identifikacijskih podatkov, ki so registrirana na ime določene fizične ali pravne osebe na podlagi identifikacijske številke za DDV.
                              
                           
                                 (6)
                              
                              
                                 Serija zgoraj navedenih poizvedb št. 1, 2, 3, 4 in 5, ki zajema več primerov. Serija se vedno pošlje eni določeni državi.
                              
                           
                                 (7)
                              
                              
                                 Poizvedba po načelu zadetek/ni zadetka, ki zajema več številk šasije (VIN), poslana več državam. Država članica prosilka prejme v odgovor več preglednic (ena preglednica za vsako državo članico, ki odgovarja), pri čemer je navedeno, pri katerih številkah šasije je/ni prišlo do zadetka. Ta funkcija bo na voljo samo v serijskem načinu iskanja.
                              
                           Navadno se za poizvedbo uporabi dejanski datum in čas, poizvedbo pa je mogoče opraviti tudi s preteklim referenčnim datumom in časom. Kadar se opravi poizvedba s preteklim referenčnim datumom in časom in preteklih informacij ni na voljo v registru določene države članice, ker se take informacije sploh ne evidentirajo, se dejanske informacije lahko posredujejo z navedbo, da je informacija dejanska informacija.
                     Brez poseganja v obveznost iz oddelka 1 te priloge se lahko države članice odločijo, da ne bodo dale na voljo vseh teh načinov iskanja, če v primeru izhodnih zahtevkov menijo, da eden ali več izmed njih ne izpolnjuje potreb uradnikov za zvezo Eurofisca ali če v primeru prispelih zahtevkov zahtevane informacije niso na voljo v nacionalnem registru vozil te države članice.
                     4.   PODATKOVNI NIZ
                     
                                 Podatki o imetniku vozila
                              
                           
                                 Ime imetnika (podjetja) registracije
                              
                              
                                 Za priimek, medpone, naziv itd. se uporabijo ločena polja, ime pa se sporoči v natisljivi obliki.
                              
                           
                                 Ime
                              
                              
                                 Za ime(-na) in začetnice se uporabijo ločena polja, ime pa se sporoči v natisljivi obliki.
                              
                           
                                 Naslov
                              
                              
                                 Za ulico, hišno številko, poštno številko, kraj bivanja, državo bivanja itd. se uporabijo ločena polja, naslov pa se sporoči v natisljivi obliki.
                              
                           
                                 Datum rojstva
                              
                              
                                  
                              
                           
                                 Pravni subjekt
                              
                              
                                 Posameznik, združenje, družba, podjetje itd.
                              
                           
                                 Identifikacijska številka
                              
                              
                                 Identifikator, ki na edinstven način identificira osebo ali družbo.
                              
                           
                                 Vrsta identifikacijske številke
                              
                              
                                 vrsta identifikacijske številke (npr. številka potnega lista).
                              
                           
                                 Identifikacijska številka za DDV
                              
                              
                                  
                              
                           
                                 Začetni datum imetništva
                              
                              
                                 Začetni datum imetništva avtomobila. Ta datum je pogosto enak datumu kot pod navedbo (I) na potrdilu o registraciji vozila.
                              
                           
                                 Končni datum imetništva
                              
                              
                                 Končni datum imetništva avtomobila.
                              
                           
                                 Podatki o lastniku vozila
                              
                           
                                 Ime lastnika (podjetja)
                              
                              
                                 Za priimek, medpone, naziv itd. se uporabijo ločena polja, ime pa se sporoči v natisljivi obliki.
                              
                           
                                 Ime
                              
                              
                                 Za ime(-na) in začetnice se uporabijo ločena polja, ime pa se sporoči v natisljivi obliki.
                              
                           
                                 Naslov
                              
                              
                                 Za ulico, hišno številko, poštno številko, kraj bivanja, državo bivanja itd. se uporabijo ločena polja, naslov pa se sporoči v natisljivi obliki.
                              
                           
                                 Datum rojstva
                              
                              
                                  
                              
                           
                                 Pravni subjekt
                              
                              
                                 Posameznik, združenje, družba, podjetje itd.
                              
                           
                                 Identifikacijska številka
                              
                              
                                 Identifikator, ki na edinstven način identificira osebo ali družbo.
                              
                           
                                 Vrsta identifikacijske številke
                              
                              
                                 vrsta identifikacijske številke (npr. številka potnega lista).
                              
                           
                                 Identifikacijska številka za DDV
                              
                              
                                  
                              
                           
                                 Začetni datum lastništva
                              
                              
                                 Začetni datum lastništva avtomobila. Pri tem grem pogosto za enak datum kot pod navedbo (I) na potrdilu o registraciji vozila.
                              
                           
                                 Končni datum lastništva
                              
                              
                                 Končni datum lastništva avtomobila.
                              
                           
                                 Podatki o vozilih
                              
                           
                                 Številka registrske tablice
                              
                              
                                  
                              
                           
                                 Številka šasije/VIN
                              
                              
                                  
                              
                           
                                 Država registracije
                              
                              
                                  
                              
                           
                                 Znamka
                              
                              
                                 (D.1) npr. Ford, Opel, Renault itn.
                              
                           
                                 Trgovska vrsta vozila
                              
                              
                                 (D.3) npr. Focus, Astra, Megane
                              
                           
                                 Vrsta vozila/kategorijska oznaka EU
                              
                              
                                 npr. moped, motorno kolo, avtomobil itn.
                              
                           
                                 Barva
                              
                              
                                  
                              
                           
                                 Kilometrina
                              
                              
                                  
                              
                           
                                 Teža
                              
                              
                                 Teža vozila v uporabi
                              
                           
                                 Datum prve registracije
                              
                              
                                 Datum prve registracije vozila kjer koli na svetu
                              
                           
                                 Začetni datum (dejanske) registracije
                              
                              
                                 Datum registracije, ki je naveden na posebnem potrdilu vozila
                              
                           
                                 Končni datum registracije
                              
                              
                                 Končni datum registracije, ki je naveden na posebnem potrdilu vozila. Možno je, da ta datum pomeni obdobje veljavnosti, kot je natisnjeno na dokumentu, če ni neomejeno (kratica dokumenta = H).
                              
                           
                                 Stanje
                              
                              
                                 Na odpadu, ukradeno, izvoženo itn.
                              
                           
                                 Začetni datum stanja
                              
                              
                                  
                              
                           
                                 Končni datum stanja
                              
                              
                                  
                              
                           
               “
            
               (*1)  Kadar je za podatkovni element št. 4/3 (Izračunavanje davkov – vrsta davka), vnesena oznaka Unije B00.